

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

KLASA: 024-02/23-01/22

URBROJ: 2186-3-02-23-1

Cestica, 13.12.2023.

Na temelju članka 28. Statuta Općine Cestica („Službeni vjesnik Varaždinske županije“ 13/21), Općinsko vijeće Općine Cestica na svojoj 16. sjednici održanoj dana 13. prosinca 2023. godine donosi

**ODLUKU**

**o pristupanju Općine Cestica**

**Sporazumu gradonačelnika za klimu i energiju**

**Članak 1.**

Općina Cestica pristupa Sporazumu gradonačelnika europskih gradova (engl. *Convenant of Mayors*) s ciljem smanjenja emisije CO2i drugih stakleničkih plinova za 40% do 2030. godine angažmanom u projektima energetske učinkovitosti i korištenja obnovljivih izvora energije prema inicijativi Europske komisije u cilju promoviranja održive energetske politike.

**Članak 2.**

Općina Cestica prihvaća načela i obveze iz Sporazuma gradonačelnika o smanjenju emisije CO2 povećanjem energetske učinkovitosti i korištenjem obnovljivih izvora energije na području Općine Cestica.

**Članak 3.**

Ovlašćuje se općinski načelnik Općine Cestica da potpiše Pristupni obrazac o pristupanju Sporazumu gradonačelnika za klimu i energiju, koji čini sastavni dio ove Odluke.

**Članak 4.**

Ova Odluka stupa na snagu prvog dana od dana objave, a objavit će se u „Službenom vjesniku Varaždinske županije“.

 Predsjednik Općinskog vijeća

Darko Majhen, mag.pol.